NiziU

**NiziU** (; ) adalah kumpulan wanita dari Jepun yang dibentuk oleh JYP Entertainment dan Sony Music Entertainment Japan pada tahun 2020. Kumpulan ini terdiri daripada sembilan ahli: Mako, Rio, Maya, Riku, Ayaka, Mayuka, Rima, Miihi dan Nina. NiziU telah dibentuk melalui program realiti-survival *Nizi Project* (2020) dan memulakan debut pada 2 Disember 2020 dengan keluaran single debut mereka "Step and a Step".

## Sejarah
### 2020: Pembentukan & debut
Pada 29 Januari 2019, JYP Entertainment mengumumkan rancangan mereka untuk mewujudkan kumpulan wanita Jepun, di bawah visi mereka "K-pop 3.0", "Globalization by Localization. (Globalisasi oleh Penyetempatan.)" Ujibakat untuk kumpulan wanita baru ini berlangsung di 8 bandar Jepun, Hawaii & Los Angeles, untuk wanita berusia antara 15 hingga 22 tahun. Nizi U dibentuk melalui *Nizi Project*, menampilkan 20 peserta & disiarkan setiap minggu di Hulu Jepun dari 31 Januari hingga 26 Jun 2020 & diedarkan ke peringkat antarabangsa melalui saluran Youtube rasmi JYP Entertainment. Rancangan ini terbahagi kepada dua musim. Musim pertama menunjukkan ujibakat calon ahli di seluruh Jepun, memotong calon barisan menjadi 14 daripada 26 wanita yang dipilih oleh J.Y. Park sementara musim kedua menyaksikan gadis-gadis itu pindah ke Korea Selatan untuk berlatih selama enam bulan.

Pada episod terakhir *Nizi Project*, barisan debut didedahkan kepada umum. Sebagai artis rakaman di bawah JYP Entertainment, kumpulan ini diumumkan telah bekerjasama dengan syarikat rakaman Sony Music Japan untuk penjualan album dan pengurusan kumpulan semasa aktiviti mereka di Jepun. 

Album mini pra-debut digital *[[Make You Happy (EP)|Make You Happy]]* telah dikeluarkan pada 30 Jun di Jepun & Korea Selatan, & 1 Julai 2020 di peringkat antarabangsa. Ia nya merupakan kejayaan komersial, album itu menduduki di puncak Billboard Japan's Hot Albums chart & Oricon's Digital Albums chart. Single utama album ini menduduki tangga teratas dalam beberapa carta muzik utama Jepun seperti Line Music, AWA dan Rakuten, ketika memulakan debutnya di nombor dua di Billboard Japan Hot 100. "Make You Happy" juga merupakan kejayaan antarabangsa untuk kumpulan ini, dengan lagu debut di nombor 84 di Billboard Global Excl. Carta Amerika Syarikat dan nombor 192 pada carta Billboard Global 200 pada terbitannya bertarikh 19 September. Pada 14 Oktober, "Make You Happy" mencatat jumlah kumulatif 100 juta aliran dalam 15 minggu dari charting di Japan Hot 100, mengikat dengan "I Love..." Official Hige Dandism & "Kōsui" Eito, dengan Nizi U menjadi artis wanita terpantas untuk mencapai prestasi.

Pada Ogos 2020, Mako, Miihi, Maya, Ayaka, Rio dan Rima membuat penampilan kameo dalam video muzik untuk "God's Menu" oleh Stray Kids. Pada September 2020, semua ahli NiziU muncul dalam video muzik "Back Door" oleh Stray Kids kecuali Miihi, yang tidak dapat muncul kerana menghadiri sekolah. Dari 23 Oktober hingga 20 Disember 2020, Miihi berehat seketika kerana masalah kesihatan dan tidak menghadiri untuk kebanyakan promosi debut NiziU. Pada 25 November 2020, mereka mengeluarkan video muzik versi penuh dari single debut mereka, "Step and a Step". Seminggu kemudian, pada 2 Disember 2020, mereka secara rasmi memulakan debut di Jepun dengan keluaran fizikal single itu. "Step and a Step" mengungguli Japan's Oricon Singles Chart dengan 312,000 salinan terjual dalam minggu pertama, menjadi single pertama terlaris kedua oleh artis wanita di Jepun (kedua selepas Hinatazaka46 dengan lagu "Kyun"). Lagu itu juga mengungguli *Billboard Japan* Hot 100, menjadi carta pertama kumpulan itu apabila terjual 318,562 salinan pada minggu pertamanya. "Step & a Step" juga menandakan entri kedua kumpulan di Billboard Global Excel. US di mana mereka mencatat nombor 149 pada terbitannya bertarikh 5 Disember, serta Billboard Global 200, dengan Nizi U mencatat nombor 75 pada terbitan bertarikh 12 Disember.

Walaupun debut rasmi Jepun hanya pada 2 Disember, NiziU tampil di NHK Kōhaku Uta Gassen ke 71, pertunjukan muzikal akhir tahun tertinggi di Jepun. Mereka menjadi artis terpantas yang tampil dalam *Kōhaku Uta Gassen*, membuat penampilan mereka hanya 29 hari setelah debut. Menjelang akhir tahun, dilaporkan bahawa Nizi U menduduki tempat tertinggi di beberapa carta Akhir Tahun Billboard Japan, dengan kumpulan ini mencatat kedudukan di nombor 7 pada Year End Albums, nombor 13 pada Year End Streaming dan berada di kedudukan nombor 15 di Top Artist Chart. Kumpulan ini menjadi salah 1 dari pada 5 penerima Anugerah Pencapaian Khas pada Anugerah Rekod Jepun ke-62.

### 2021: "Take a Picture" / "Poppin' Shakin" dan album studio pertama

Pada 20 Januari, kumpulan ini mendedahkan beberapa aktiviti yang dirancang untuk tahun ini melalui video yang dikeluarkan di saluran Youtube rasmi mereka yang bertajuk "We need U 2021". Aktiviti masa depan termasuk showcase langsung pertama kumpulan, single kedua yang akan datang di samping album studio pertama mereka dan pengeluaran lagu bahasa Inggeris pertama mereka. 

NiziU memuat naik video muzik single double Sisi A mereka "Take a Picture" pada 29 Mac, dengan lagu ini mendahului carta masa nyata beberapa laman muzik utama Jepun. Dengan kerjasama Coca-Cola, lagu itu digunakan untuk iklan tempatan produk tersebut. Lagu itu menerima lebih 12.5 juta strim pada minggu pertamanya, mengatasi jumlah penstriman minggu pertama "Step and a Step" dan menetapkan rekod tertinggi sepanjang masa pada weekly Oricon Streaming Chart. "Take a Picture / Poppin' Shakin'" kemudian dikeluarkan secara rasmi pada 7 April, di mana "Poppin 'Shakin'" digunakan untuk komersial dengan kerjasama syarikat telekomunikasi Jepun Softbank. Single itu merekodkan jualan lebih 317,000 salinan pada minggu pertamanya. Pada 24 November, NiziU akan mengeluarkan album studio pertama mereka *U* dengan single uutam Chopstick".

### 2022–kini: Jelajah konsert, album studio kedua dan debut Korea
Pada 12 April 2022, NiziU mengeluarkan single digital "Asobo". Versi bahasa Inggeris single itu dikeluarkan dua minggu kemudian. Pada 8 Mei, kumpulan itu mengadakan penampilan pertama mereka di KCON di Seoul, Korea Selatan. Bagaimanapun, ahli Rio tidak dapat hadir untuk persembahan perdana mereka kerana sakit secara tiba-tiba di tengah-tengah latihan mereka. Pada 20 Julai, NiziU mengeluarkan single mereka "Clap Clap". NiziU memulakan jelajah Jepun pertama mereka, Light it Up, yang pada asalnya dijadualkan dari 23 Julai hingga 17 September, tetapi kemudian ditangguhkan ke 13 Ogos dan akhirnya ditamatkan pada 5 Oktober. Ini diikuti dengan jelajah dome Jepun pertama mereka, Burn it Up, yang diadakan di Tokyo Dome dan Kyocera Dome Osaka dari 12 November hingga 18 Disember. Di antara konsert, NiziU mengeluarkan single balada pertama mereka "Blue Moon" pada 14 Disember. Pada konsert terakhir, telah diumumkan bahawa single kumpulan "Paradise" telah dipilih sebagai lagu tema untuk filem *Doraemon: Nobita's Sky Utopia* yang dikeluarkan di Jepun pada bulan Mac 2023.

Album studio kedua NiziU, *Coconut* telah dikeluarkan pada 19 Julai 2023. Kumpulan itu memulakan jelajah Jepun kedua mereka untuk menyokong album itu, dengan persembahan dari 1 Julai hingga 18 September 2023. The tour had a total audience of 185,000 across 17 concerts. Pada 2 Oktober 2023, diumumkan bahawa NiziU akan debut di Korea Selatan pada 30 Oktober 2023 dengan album single bertajuk *Press Play*.

## Ahli
* 
* 
* 
* 
* 
* 
* 
* 
* 

## Diskografi
### Album studio

### Album mini

### Album single

### Single

## Nota

## Rujukan

## Pautan luar

*